**Pe tronul luminii**

*Liliana Roibu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PE TRONUL LUMINII

de Liliana ROIBU

Zeul își așează Olimpul pe tronul iubirii

Stelele îți scutură jadul deasupra omenirii,

În pântecul pădurii ce-și freamătă acele de pin,

Rezemată de gânduri, mărgăritare din versuri înșir

Le scald în apa vie, pentru grumazuri de fecioare,

Lângă inimile noastre plânge pustiul în izvoare

Ispita îmi gâdilă mintea cu pleata vântului șăgalnic

Răsună tănguios cântecul bătrânului tulnic

Plin de mister, cerul își joacă seninul

Sub tălpile goale, un șarpe își pregătește veninul

Cu dalta scrijelesc în lacrimi de gheață

Pe trupul destinului, ghemuită lângă scoarță.